Public procurement notice: Contract Award Notice
Published: 2017-03-22
Buyer: Magyar Tudományos Akadémia Könyvtár és Információs Központ
Country: HU
Region: KÖZÉP-MAGYARORSZÁG
Contract type: Services
Procedure: Negotiated without a prior call for competition
CPV classification: 48611000: Database software package | 79980000
Estimated value: 1718175 USD
Award criteria: Lowest price

Technical requirements: A Web of Science és a Journal and Highly Cited Data adatbázisokhoz, valamint az InCites szoftverhez való hozzáférés biztosítása (2017-2018).
A Web of Science adatbázis hozzáférési lehetőséget biztosít kurrens és retrospektív multidiszciplináris tudományos információkhoz, több mint 12 000 tekintélyes és nagy idézettségű folyóirat és konferencia-kiadvány segítségével. A Web of Science ugyanakkor az idézett művek egyedi keresési lehetőségét kínálja. Ennek segítségével a felhasználók több irányban is böngészhetnek a szakirodalomban, minden tudományterületen hozzáférhetnek a témájukhoz kapcsolódó információhoz. A felhasználók a teljes szövegű elektronikus folyóirat cikkekhez közvetlenül is eljuthatnak a bibliográfiai adatbázisból, amennyiben hozzáférési jogosultsággal rendelkeznek az adott teljes szövegű tartalomhoz.
Átfogó és releváns tartalmi lefedettség: A Web of Science-ben található minden folyóirat megfelel a magas szintű követelményekre épülő objektív értékelési rendszernek, amely megszünteti a rendezetlenséget és az aránytalanságokat – helyette pontos, a tárgyhoz kapcsolódó és aktuális adatokhoz lehet jutni.
Keresés idézett művekre: Korábbi kutatások nyomon követése, a kurrens eredmények monitorozása, saját munkáink mások általi idézettségének követése, más kutatók eredményeinek és azok hatásának felmérése, napjaink legizgalmasabb gondolatainak, trendjeinek követése. A többirányú keresés lehetősége a szakirodalomban és a folyóiratokban, minden tudományterületen és minden korszakban, hogy a hatással bíró információkat felfedezhessük.
Szerzők egyszerű azonosítása: Egyetlen egyszerű keresés keretében megtalálhatjuk adott szerző minden munkáját, erősen korlátozva a hasonló szerzői nevekből vagy ugyanazon név alatt publikáló szerzők miatt adódó problémákat.
— Analyze Tool: Rejtett minták, trendek feltárását, a kutatásban új területek létrejöttének felismerését, vezető kutatók, intézmények és folyóiratok felismerését segíti. A
— Citation Report segítségével követhetővé válik az idézetekkel kapcsolatos tevékenység, akár egyének, akár intézmények esetében.
— A Citation Maps segítségével egyszerű a citátumok közötti kapcsolatrendszer ábrázolása, az adott cikk citátum kapcsolatainak bemutatása.
A hazai előfizetői kör tagjai számára egészen 1975-ig visszamenően kereshető az adatbázis, ami lehetőséget ad a magyar tudományosság vezető intézményei számára, hogy mélyebb és átfogóbb képet szerezzenek a trendekről hosszabb időtávon át.
A Journal and Highly Cited Data (JHCD) olyan új, a Web of Science adatait forrásként használó, minden tudományterületre kiterjedő hivatkozási adatbázis, amely a korábbi Journal Citation Reports (JCR) és Essential Science Indicators (ESI) néven működő elektronikus tartalmak továbbfejlesztett változata az InCites átalakított és egységesített felületén. Átláthatóbb adatkezelési rendszerében a folyóirattrendek elemezhetők és összevethetők, a korábbi JCR és ESI adatbázisokból származó háttér-információk feltárhatók.
A Journal and Highly Cited Data (JHCD) analitikus forrás a döntéshozók, kutatók, elemzők és könyvtáros szakemberek számára a kormányzati, felsőoktatási és nonprofit szférában. Segítségével mérhetővé válik az egyes kutatók tudományos teljesítménye és publikációik értéke. Az adatbázis rendszerezetten nyújt objektív és szisztematikus, a világ vezető tudományos folyóiratainak adataira épülő statisztikai információt. Kibővítve a publikációk hivatkozott referenciát, feltárja a kapcsolatokat a hivatkozások és a hivatkozott szakfolyóiratok között. Használatával lehetőség nyílik a kutatók és könyvtárosok számára, hogy dokumentálják és értékeljék az egyes intézmények kutatási hatásait. A könyvtáros szakemberek számára könnyen használható eszköz a hivatkozási és bibliometriai trendek követésére és tanulmányozására.
Az adatbázisban elérhető tartalom 1997 óta folyamatosan bővül. 10 éves gördülő tartalommal érhető el, amely minden második hónapban frissül, 22 tudományterület szerint osztályozva a kutatómunkát. Egy folyóirat csak egyszer kerül feldolgozásra.
InCites: A beszerezni kívánt hivatkozás-alapú adatbázisra épülő kutatásértékelő eszköz (szoftver) lehetővé teszi a kutató társadalom vezetői és munkatársai, valamint a döntéshozók számára a tudományos teljesítmény elemzését és összehasonlítását nemzetközi szinten is.
Az InCites szoftver, valamint a kapcsolódó adatbázis az egyes intézmények nemzetközi kutatásban elfoglalt helyét segít megítélni. Az InCites szoftver, valamint a kapcsolódó adatbázis a hivatkozások és más tudománymetriai mérőszámok segítségével feltérképezi az intézmények tudományos kibocsátását és összeállítja azok többdimenziós kutatói profilját, segítve ezáltal egy-egy kutatóhely tudományos világban elfoglalt helyét megítélni, illetve más intézetekhez való viszonyát feltérképezni.


Winner: Thomson Reuters (Scientific) LLC.
Award value: 1718175
Number of bids: 1